**Naujasis LG šaldytuvas pasiruošęs pagerinti žmonių nuotaiką**

**„LG Electronics“ (LG) Baltijos šalyse pristatys „MoodUP™“ – išskirtinį šaldytuvą su spalvą keičiančiomis LED durelėmis. Po atnaujintos LG buitinės technikos itin elegantiškos „LG Objet“ kolekcijos pristatymo, naujasis šaldytuvas yra dar vienas pavyzdys, kaip bendrovė reaguoja į naujas buitinės technikos rinkos tendencijas ir net jas kuria.**

Unikalus „MoodUP™“, kuriame įdiegtos pažangios LG šaldymo ir išmaniosios technologijos maistą išlaiko šviežią ir kurį naudoti yra patogiau, taip pat suteikia ir visiškai naują patirtį virtuvėje, leidžiančią naudotojams pasirinkti įvairias ryškias LED durų spalvas, o per įmontuotą garsiakalbį leisti muziką pagal savo asmeninį skonį ir nuotaiką.

LG šaldytuvas „MoodUP™“ su inovatyviomis LED durimis atveria neprilygstamas interjero dizaino galimybes ir suteikia naują būdą lanksčiai susikurti stilingą, vientisą virtuvę. „LG ThinQ™“ programėlė leidžia naudotojams rinktis iš 22 viršutinės šaldytuvo durų dalies ir 19 apatinės durų dalies spalvų, todėl jie gali keisti savo šaldytuvo išvaizdą ir virtuvės aplinką. Naudotojai gali pritaikyti durų išvaizdą ir keisti nuotaiką, naudodami įvairias spalvines temas, pavyzdžiui, „Metų laikai“, „Vieta“, „Nuotaika“, „Pop“. Gamtos tonais ir atspalviais „Metų laikų“ tema atspindi skirtingus metų laikus, o švelnios ir raminamosios „Nuotaikos“ temos spalvos sukuria geros savijautos pojūtį.

Naujasis LG šaldytuvas pasižymi ne tik stulbinančiomis, besikeičiančiomis spalvomis, bet ir puikiu garsu – jame įmontuotas „Bluetooth“ garsiakalbis, kurį galima prijungti prie išmaniojo telefono, planšetinio ar nešiojamojo kompiuterio. Savo nuotaiką (arba dabartinę šaldytuvo spalvą ar temą) naudotojai gali derinti su dainomis iš mėgstamų muzikos transliavimo programėlių arba „ThinQ“ programėlėje esančio „Music Collection“ grojaraščio. Be to, kai garsiakalbis groja garsą, „MoodUP“ LED durys gali sinchroniškai su muzika keisti spalvas, kad virtuvėje būtų jaukiau ir linksmiau.

Naujasis LG šaldytuvas turi ir labai patogių funkcijų, pavyzdžiui, patogių ir spalvingų pranešimų. Kai šaldytuvo durų jutiklis aptinka, kad šaldytuvo skyrius per ilgai atidarytas, paliktų atidarytų durų skydelis kelis kartus sumirksi – naudotojai taip informuojami, kad duris reikia uždaryti, todėl oras šaldytuve nesušyla ir energija be reikalo nenaudojama. Kai „MoodUP“ judesio jutikliai nustato, kad kažkas artėja, abu skydeliai pradeda mirksėti. Šaldytuvą patogiau naudoti net ir naktį – jo šaldiklio durelės šviečia ryškiau, kad vidurnaktį užkandžiauti mėgstantys naudotojai lengviau rastų šaldytuvo duris.

Išjungus durų LED skydelius, „MoodUP™“ šaldytuvo „Lux Gray“ ir „Lux White“ spalvų derinys suteikia virtuvei tradiciškesnę išvaizdą. Elegantiška, laikui nepavaldi apdaila dera prie bet kokio interjero ir primena natūralų, subtilų skirtingų spalvų akmenų kontrastą.

Naujajame išskirtiniame LG taip pat naudojamas bendrovės išmaniesiems buitiniams prietaisams skirtas dirbtinio intelekto lustas „On-Device AI“. Į modulį integruotas pažangus dirbtinis intelektas leidžia „MoodUP“ pagerinti ir praplėsti naudotojo patirtį tokiomis funkcijomis kaip patobulintas balso atpažinimas ir belaidis bei „Bluetooth“ ryšys.

# # #

**Apie LG Electronics Inc.**

*LG Electronics* yra pasaulinė technologijų ir buitinės elektronikos naujovių diegėja, veikianti beveik visose šalyse. Įmonėje dirba daugiau nei 74 000 darbuotojų. Keturių LG padalinių – *Home Appliance & Air Solution*, *Home Entertainment*, *Vehicle Component Solutions* ir *Business Solutions* – 2023 m. pardavimai viršijo 57,68 milijardo eurų (84 trilijonus Pietų Korėjos vonų). *LG* yra pasaulyje pirmaujanti įmonė, gaminanti plataus vartojimo ir komercinius gaminius – televizorius, buitinę techniką, oro valymo įrangą, monitorius, valymo robotus, automobilių komponentus, taip pat aukščiausios kokybės *LG SIGNATURE* gaminius ir *LG ThinQ* gaminius su dirbtiniu intelektu, žinomus visame pasaulyje. Naujienas rasite interneto svetainėje **www.LGnewsroom.com**

**Daugiau informacijos:**

Ramunė Milerytė

Fabula Rud Pedersen Group

Tel.: +37068264084

[**Ramune@fabula.lt**](mailto:Ramune@fabula.lt)